CELEX: 32019D1268
Language: fi
Date: 2019-07-03 00:00:00
Title: Komission päätös (EU) 2019/1268, annettu 3 päivänä heinäkuuta 2019, ehdotetusta kansalaisaloitteesta ”Lopetetaan muovin aikakausi Euroopassa” (tiedoksiannettu numerolla C(2019) 4974)

29.7.2019   
               
               
                  FI
               
               
                  Euroopan unionin virallinen lehti
               
               
                  L 200/33
               
            
         KOMISSION PÄÄTÖS (EU) 2019/1268,
         annettu 3 päivänä heinäkuuta 2019,
         ehdotetusta kansalaisaloitteesta ”Lopetetaan muovin aikakausi Euroopassa”
         
            
               (tiedoksiannettu numerolla C(2019) 4974)
            
         
         (Ainoastaan ranskankielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen, jäljempänä ’SEUT-sopimus’,
         ottaa huomioon kansalaisaloitteesta 16 päivänä helmikuuta 2011 annetun Euroopan parlamentin ja neuvoston asetuksen (EU) N:o 211/2011 (1) ja erityisesti sen 4 artiklan,
         sekä katsoo seuraavaa:
         
                     (1)
                  
                  
                     Ehdotetun kansalaisaloitteen ”Lopetetaan muovin aikakausi Euroopassa” (”Mettons fin à l'ère du plastique en Europe”) aihe kuvataan seuraavasti: ”Pyydämme Euroopan komissiota tarkistamaan tiettyjen muovien ympäristövaikutusta koskevaa direktiiviä siten, että sen tavoitteeksi otetaan kaikkien kertakäyttömuovien kieltäminen Euroopassa.”
                  
               
                     (2)
                  
                  
                     Ehdotetun kansalaisaloitteen tavoitteet kuvataan seuraavasti: ”Euroopan unioni oli jo 10. toukokuuta kuluttanut oman vuotuisen osansa maapallon luonnonvaroista. EU ei kuitenkaan muuta toimintaansa merkittävästi, vaikka tieteellisissä raporteissa korostetaan, että on kiire toimia. Muovi on osoitus siitä, kuinka jääräpäisesti kieltäydymme tunnustamasta tosiseikkoja ja kuinka toimintamme on ristiriidassa ympäristön tarpeiden kanssa. Sen vuoksi vaadimme, että kaikki muovipakkaukset ja -pullot kielletään vuoteen 2027 mennessä, jotta voidaan alkaa toteuttaa konkreettisia toimenpiteitä, joissa otetaan huomioon luonnonvarojemme rajallisuus.”
                  
               
                     (3)
                  
                  
                     Euroopan unionista tehty sopimus, jäljempänä ’SEU-sopimus’, vahvistaa unionin kansalaisuuden merkitystä ja edistää unionin demokraattista toimintaa muun muassa määräämällä, että kaikilla kansalaisilla on oikeus osallistua demokratian toteuttamiseen unionissa eurooppalaisen kansalaisaloitteen kautta.
                  
               
                     (4)
                  
                  
                     Kansalaisaloitteeseen liittyvien menettelyjen ja edellytysten olisi tämän vuoksi oltava selkeitä, yksinkertaisia, käyttäjäystävällisiä ja kansalaisaloitteen luonteeseen nähden oikeasuhteisia, jotta voidaan edistää kansalaisten osallistumista ja tehdä unionista helpommin lähestyttävä.
                  
               
                     (5)
                  
                  
                     Komissiolla on perussopimusten soveltamiseksi toimivalta esittää ehdotuksia unionin säädöksiksi toimista, jotka toteutetaan seuraavien tavoitteiden saavuttamiseksi: ympäristön laadun säilyttäminen, suojelu ja parantaminen, ihmisten terveyden suojelu, luonnonvarojen harkittu ja järkevä käyttö, sellaisten toimenpiteiden edistäminen kansainvälisellä tasolla, joilla puututaan alueellisiin tai maailmanlaajuisiin ympäristöongelmiin, ja erityisesti ilmastonmuutoksen torjuminen. Nämä toimet ovat SEUT-sopimuksen 192 artiklan 1 kohdan mukaisia luettuna yhdessä SEUT-sopimuksen 191 artiklan 1 kohdan kanssa.
                  
               
                     (6)
                  
                  
                     Ehdotettu kansalaisaloite ei näin ollen asetuksen 4 artiklan 2 kohdan b alakohdan mukaisesti ylitä selvästi komission toimivaltaa tehdä perussopimusten soveltamiseksi ehdotuksia unionin säädöksiksi.
                  
               
                     (7)
                  
                  
                     Lisäksi kansalaistoimikunta on muodostettu ja yhteyshenkilöt on nimetty asetuksen 3 artiklan 2 kohdan mukaisesti, ehdotettu kansalaisaloite ei ole selvästi oikeuden väärinkäyttöä, aiheeton tai tehty haitantekotarkoituksessa, eikä se ole myöskään selvästi SEU-sopimuksen 2 artiklassa esitettyjen unionin arvojen vastainen.
                  
               
                     (8)
                  
                  
                     Ehdotettu kansalaisaloite ”Lopetetaan muovin aikakausi Euroopassa” olisi näistä syistä rekisteröitävä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Rekisteröidään ehdotettu kansalaisaloite ”Lopetetaan muovin aikakausi Euroopassa”.
         
         
            2 artikla
            Tämä päätös tulee voimaan 26 päivänä heinäkuuta 2019.
         
         
            3 artikla
            Tämä päätös on osoitettu ehdotetun kansalaisaloitteen ”Lopetetaan muovin aikakausi Euroopassa” järjestäjille (kansalaistoimikunnan jäsenille), joita edustavat ja joiden yhteyshenkilöinä toimivat Daniela PLATSCH ja Alice BUSTIN.
         
         
            Tehty Brysselissä 3 päivänä heinäkuuta 2019
            
               
                  Komission puolesta
               
               Frans TIMMERMANS
               
                  Ensimmäinen varapuheenjohtaja
               
            
         
         
            (1)  EUVL L 65, 11.3.2011, s. 1.